Najd va Hijoz Qirolligi
Najd va Hijoz Qirolligi (arab. مملكة الحجاز ونجد‎) — Arabiston yarim orolidagi davlat, 1920-yillarda Hijoz podsholigi Najd tomonidan bosib olingandan keyin tashkil topgan. 1926-yil 8-yanvarda Makka masjidida Najd sultoni Abdulaziz ibn Saudga Hijoz podshosi sifatida toj kiydiriladi. 1927-yil 29-yanvarda u "Najd podshosi" (sobiq "Sulton" oʻrniga) unvonini ham oldi. 1927-yil 20-mayda Jiddada imzolangan shartnomaga koʻra, Abdulaziz davlati Buyuk Britaniya tomonidan tan olindi va “Najd va Hijoz podsholigi” nomini oldi. 1932-yil 23-sentyabrda Najd, Hijoz, Al-Hasa va Qatif viloyatlari Saudiya Arabistoni deb nomlangan yangi yagona qirollikka birlashtirildi.